**EBSCO*host* eBooks GYIK**

Kérdések és válaszok az e-könyvek használatával kapcsolatban

1. **Milyen böngészőt használjak az e-könyvekhez?**  
                Az e-könyvek PDF megjelenítése jelenleg Mozzilla Firefox-ban nem működik,   
**Google Chrome**-ban és Internet Explorerben viszont kifogástalanul. (Az EBSCO már megkereste a Firefox-ot, hogy korrigálják a beállítást, de még nem tudni, hogy ez mikorra valósul meg.)

2. **Mi az, hogy egyszerre (egy időben) egy felhasználó számára érhető el?**

                Ha valahol valaki megnyitott egy e-könyvet – nemcsak letöltés, hanem akár csak böngészés céljából is –, az mások számára mindaddig nem elérhető, amíg az illető ki nem lép belőle. (Viszont elő lehet jegyezni.)

3. **„Kölcsönözhető”-e az e-könyv és hogyan?**  
                Igen, digitálisan (online) kölcsönözhető 1-7 napra. A „kölcsönzési” időt a felhasználó állíthatja be. Fontos, hogy csak annyi időt állítsunk be, amennyire ténylegesen szükségünk van, ugyanis amíg „nálunk van”, addig mások számára nem érhető el és nem lehet előbb „visszaadni”, mintsem a beállított „kölcsönzési” idő lejár. Ehhez a funkcióhoz személyes e-book fiók létesítése szükséges. Ezzel kapcsolatban szükséges megnézni a mellékelt tájékoztatóban írottakat:  
 [angol](http://konyvtar.mtf.hu/documents/10157/1770e693-4dd9-4da6-a1ce-f00e58c23670) vagy [magyar](http://konyvtar.mtf.hu/documents/10157/ed169970-25af-4313-83af-a63782663dfd) nyelven

4. **Mit kell érteni a teljes szöveg letöltése alatt?**  
                Semmiképpen sem azt, hogy digitalizált formában megkapjuk, átmásoljuk és örökre megtarthatjuk. Nagyjából azt érthetjük letöltés alatt, hogy a kölcsönzési időn belül (sic) a teljes szöveg internetkapcsolat nélkül (offline) rendelkezésünkre áll. Ehhez azonban megfelelő technikai-informatikai környezetre van szükség (amiről szintén útmutatást adnak a fenti tájékoztatók).

5. **Milyen lehetőségek vannak a az e-könyvek használatára a teljes szöveg letöltésén kívül?**  
                a) online olvasás  
                               - a **teljes szöveg** PDF-ben, vagy EPUB-ban (ahol rendelkezésre áll)  
                               - részenként, a **tartalomjegyzék**ből kiválasztva

                b) **oldalak mentése**: 0-100 oldal egyszerre (kiadótól függ)

                               - a számítógépre, vagy külső eszközre (pl. pendrive)  
                               - küldés e-mail címre (akár több címre is egyszerre)

    (*Megjegyzés:* Mivel ez a funkció személyi azonosítás nélkül elérhető, ha kilépünk a programból, bezárjuk, majd újraindítjuk a böngészőt, utána újra ugyanannyi oldal mentésére, küldésére lesz lehetőségünk.)  
                c) **keresés az e-könyvön belül** egy szóra, vagy akár összetett kifejezésre  
                d) az e-könyvben előforduló szavak, kifejezések értelmező **szótár**a

                e) **hivatkozás**, hivatkozás **exportálás**a   
    (Ezeket a lehetőségeket szívesen megmutatjuk használat közben a könyvtárban.)